Cuneiform Tablet Kt 90/k 97b (TPAK 1 44a)
Cuneiform tablet, dated to the Old Assyrian Period (ca. 1950-1850 BC).
Genre: administrative regulation
Transliteration:
um-ma kà-ru-um kà-ni-iš TUR GAL-ma a-na kà-ri-im tur₄-ḫu-mì-it TUR GAL qí-bi-ma a-na-kam me-er-ú i-dí-na-bi-im DUMU a-šùr-GAL ù me-er-ú bu-za-zu DUMU pu-šu-ke-en₆ im-ḫu-ru-ni-a-tí um-ma šu-nu-ma da-na-tum ša a-ba-e-ni i-na kà-ri-im tur₄-ḫu-mì-it i ku-nu-uk kà-ri-im kà-an-ku-ma i-ba-ší-ú a-pu-tum ki-ma ṭup-pí-ni ta-áš-me-a-ni a-ma-kam a-li ṭup-pu-ú ù na-áš-pé-ra-tum ša šu-mì e-lá-ma pu-šu-ke-en₆ i-dí-na-bi-im ù a-šùr-ṣú-lu-li ú-du-ú-ni i-ba-ší-ú-ni a-na ma-aḫ-ri-ku-nu lu-bu-lu-ni-ma ku-nu-ki pá-ni-ú-tim šu-ur-ma-ma ṭup-pé-e li-ta-ma-da-ma ù ku-nu-ki ša ta-ša-ra-ma-ni a-na qé-er-bi-im <big_gap> šu-uk-na-šu ku-un-kà-ma ku-nu-ki-ku-nu a-na ma-da-a ší-ip-ri-ni dí-na-ma lu-ub-lam ma-da-a ší-pá-ar-ni lá tù-ša-as-ḫa-ra